Seviciul Contabilitate, Impozite si Taxe

Nr.  3541 /04.04.2023

RAPORT DE SPECIALITATE

**privind indexarea cu rata inflatiei de 13,8 % a impozitelor si taxelor locale care constau intr-o anumita suma in lei sau care sunt stabilite pe baza unei anumite sume in lei, precum si limitele amenzilor care se fac venit la bugetul local, pentru anul 2024**

In conformitate cu principiul autonomiei locale, stabilirea impozitelor si taxelor locale pentru anul fiscal 2023 are la baza prevederile legale actuale reprezentate de Legea 227/2015 privind Codul Fiscal in care sunt prevazute nivelurile pentru valorile impozabile, impozitele si taxele locale aplicabile incepand cu anul 2024.

Impozitele si taxele locale sunt reglementate de Titlul IX din Legea nr.227/2015 privind Codul Fiscal si constituie venituri ale bugetelor locale. Conform art. 454 din Legea 227/2015 privind Codul Fiscal, impozitele si taxele locale sunt: impozitul si taxa pe cladiri, impozitul si taxa pe teren, impozitul pe mijloacele de transport, taxele pentru eliberarea certificatelor, avizelor si autorizatiilor, taxa pentru mijloacele de reclama si publicitate, impozitul pe spectacole, taxele speciale, alte taxe locale.

Resursele financiare constituite din impozitele si taxele locale se utilizeaza pentru cheltuielile publice a caror finantare se asigura din bugetele locale conform legii.

In conformitate cu art. 489 din Legea nr. 227/2015 privind Codul fiscal autoritatea deliberativa a autoritatii publice locale, la propunerea autoritatii executive, poate stabili cote aditionale la impozitele si taxele locale prevazute in prezentul titlu, in functie de criterii economice, sociale, geografice, precum si de necesitatiile bugetare locale, cu exceptia taxelor judiciare de timbru, alte taxe de timbru prevazute de lege si taxe extrajudiciare de timbru prevazute de lege, cotele aditionale nu pot fi mai mari de 50% fata de nivelurile maxime stabilite de lege.

In ceea ce priveste stabilirea impozitelor si taxelor locale aplicabile in anul 2024, se au in vedere prevederile art.491 din Legea 227/2015 privind Codul Fiscal, care precizeaza ca in cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de **30 aprilie**, de către consiliile locale, ținând cont de rata inflației pentru anul fiscal anterior, comunicată pe site-urile oficiale ale Ministerului Finanțelor Publice și Ministerului Lucrarilor Publice, Dezvoltarii si Administratiei. Sumele indexate se aprobă prin hotărâre a consiliului local și se aplică în anul fiscal următor. Rata inflatiei comunicată pe site-ul Ministerului Finanțelor Publice este **13,8 %** care se va utiliza pentru indexarea impozitelor si taxelor locale aferente anului 2024.

De asemenea, prin exceptie de la prevederile alin. (1), sumele prevazute in tabelul prevazut la art. 470 alin. (5) si (6) se indexeaza anual in functie de rata de schimb a monedei euro in vigoare in prima zi lucratoare a lunii octombrie a fiecarui an si publicata in Jurnalul Uniunii Europene si de nivelurile minime prevazute in Directiva 1999/62/CE de aplicare la vehiculele grele de marfa pentru utilizarea anumitor infrastructuri. Cursul de schimb a monedei euro si nivelurile minime, exprimate in euro, prevazute in Directiva 1999/62/CE de aplicare la vehiculele grele de marfa pentru utilizarea anumitor infrastructuri se comunica pe site-urile oficiale ale Ministerului Finantelor Publice si Ministerului Lucrarilor Publice, Dezvoltarii si Administratiei.

Intrucat cuantumul taxelor speciale si a altor taxe locale nu sunt stabilite intr-o anumita suma in lei sau pe baza unei anumite sume in lei, prin Codul Fiscal, cu exceptia taxei pentru indeplinirea procedurii de divort pe cale administrativa si a taxei pentru eliberarea de copii hielografice de pe planuri cadastrale sau de pe alte asemenea planuri, ci prin hotarare a Consiliului Local, acestea **NU intra** sub incidenta indexarii. Nivelurile taxelor speciale si a altor taxe locale pentru anul 2024, respectiv stabilirea cotelor aditionale in conformitate cu art. 489 alin (1) si (2) din Legea nr. 22/2015, pentru anul 2024 vor fi stabilite prin hotararea anuala a Consiliului Local privind impozitele si taxele locale, dupa aprobarea prin Hotarare de Guvern.

La sfarsitului anului 2023, se va initia un nou proiect de hotarare prin care se vor stabili impozitele si taxele locale pentru anul 2024 (cuantum, cote, modalitati de calcul, facilitati, urmand ca la stabilirea acestora, sa se tina cont de aceasta indexare), respectiv un proiect de hotarare prin care vor fi indexate sumele prevazute in tabelul prevazut la art. 470 alin. (5) si (6) din Legea 227/2015 privind Codul Fiscal, referitor la autovehiculele de transport marfacu masa totala autorizata egala sau mai mare de peste 12 tone.

Avand in vedere cele prezentate mai sus pentru a putea fundamenta elaborarea unui buget de venituri și cheltuieli care să corespundă nevoilor comunității atât pe termen scurt cât și pe termen lung,

PROPUNEM:

**Indexarea cu rata inflatiei de 13,8 % a impozitelor si taxelor locale care constau intr-o anumita suma in lei sau care sunt stabilite pe baza unei anumite sume in lei, precum si limitele amenzilor care se fac venit la bugetul local, pentru anul 2024.**

Temei legal : Legea nr. 227/2015 privind Codul Fiscal, Legea nr. 273/2006 privind finanțele publice locale, OUG 57/2019 privind Codul Administrativ.

Serviciul contabilitate, impozite și taxe,

Inspectori,

Andreea STOICA

Georgiana-Lavinia NICOLESCU

 Nicoleta CONSTANTIN